**31. 3. 2020. – Isusova Posljednja večera (Veliki Četvrtak) – Veliki Petak**

Poštovani roditelji i dragi učenici,

Crkva se u ovom korizmenom tjednu priprema za Cvjetnicu.

Cvjetnica je blagdan Isusovog svečanog ulaska u Jeruzalem, gdje ga mnoštvo dočekuje kao kralja, što On i jeste. Međutim Isus pokazuje da je tu za sve nas, a ne samo za pojedince ili određenu grupu ljudi. „Ja dođoh da život imaju“, naglašava Isus.

Kličući zajedno s mnoštvo „Hosana“, molimo za sve ljude: Neka nam Dobri Bog udijeli svako dobro i neka nas štiti od svega zla.

U ovom radnom tjednu obradit ćemo temu:

**Isusova posljednja večera (Veliki Četvrtak) – Veliki Petak**

Ona je nastavak teme od prošlog puta **Isus ulazi u Jeruzalem.**

Podsjetimo se: Mi smo Isusovo blago. Isus je došao na zemlju da nam u svemu pomogne. A Isusa najviše trebamo kako bi nam otkrio zamke zloga i da nas oslobodi od svakoga zla, jer to sami nismo mogli. Kako je Bog pomogao čovjeku otkrit ćete kad riješite slijedeće zadatke.

Naša današnja tema je: **Isusova posljednja večera (Veliki Četvrtak) – Veliki Petak**

Za obradu ove teme prilažem poveznicu video uratka: ISUSOVA POSLJEDNJA VEČERA I SMRT - crtani film za najmlađe (5:23) <https://www.youtube.com/watch?v=5Z5FGEEpcfc>

U ovom videu vidjeli smo da je Bog pomogao čovjeku tako što nam je ostavio svetu misu (kruh i vino) preko koje ćemo zauvijek ostati povezani s Bogom.

Nakon toga pročitajte u udžbeniku na stranici 60. i 61. tekst pod naslovom. **Isus je trebao trpjeti, biti raspet i umrijet.**

Vaš zadatak je u bilježnici napisati naslov VELIKI TJEDAN i složiti razbacana slova u riječima i dobit ćeš razlog zašto je Isus trpio i patio za nas; prepiši tu rečenicu u bilježnicu.

**Issu ej tiorp zi viljuab prmae mana, da bi sna uljed sopasi od grhaije i vnečje stimr!**

Isus je svoj križ dragovoljno preuzeo i nosio ga do mjesta raspeća. Nije ga odbacio već ga je strpljivo podnosio. I mi imamo svoje križeve; u radnoj bilježnici na 42. stranici oboji križ, a okolo u kvadrate nacrtaj što tebi znači nositi križ; što ti je osobito teško u životu?

Na kraju zamoli Isusa, u molitvi, da ti pomogne sve tvoje poteškoće u životu savladati.

Molim vas da do 7. 4. 2020. riješite zadatke.

Vjeroučiteljica će pregledati bilježnice i radne bilježnice prilikom povratka u redovnu nastavu.

Do idućeg puta neka vas prati svako dobro.